พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม(ฉบับที่ ๒)พ.ศ.๒๕๖๐ สมเด็จพระเจ้าอยู่หัวมหาวชิราลงกรณบดินทรเทพยวรางกูรให้ไว้ณ วันที่ ๑๐ ธันวาคม พ.ศ. ๒๕๖๐เป็นปีที่๒ ในรัชกาลปัจจุบันสมเด็จพระเจ้าอยู่หัวมหาวชิราลงกรณบดินทรเทพยวรางกูร มีพระราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยการแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๒๓ วรรคหนึ่ง แห่งพระราชบัญญัติจัดระเบียบราชการกระทรวงกลาโหมพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติจัดระเบียบราชการกระทรวงกลาโหม(ฉบับที่ ๒) พ.ศ. ๒๕๕๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหม (ฉบับที่ ๒) พ.ศ. ๒๕๖๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เพิ่มความต่อไปนี้เป็น (๔) และ (๕)ของมาตรา ๓แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมพ.ศ. ๒๕๕๒(๔) กองเลขานุการ(๕) ศูนย์รับเรื่องราวร้องทุกข์ กระทรวงกลาโหมมาตรา ๔ ให้ยกเลิกความในมาตรา๔ และมาตรา ๕แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมพ.ศ. ๒๕๕๒ และให้ใช้ความต่อไปนี้แทนมาตรา ๔ กองกลาง มีหน้าที่เกี่ยวกับงานด้านกำลังพลงานสารบรรณ งานธุรการ งานส่งกำลัง และงานสนับสนุนและบริการรวมทั้งปฏิบัติงานอื่นตามที่ได้รับมอบหมายมีผู้อำนวยการกองกลางเป็นผู้บังคับบัญชารับผิดชอบมาตรา ๕ กองการเมืองมีหน้าที่เกี่ยวกับการดำเนินงานราชการทางการเมืองและการประสานนโยบายระหว่างกระทรวงเพื่อสนับสนุนภารกิจของรัฐมนตรีว่าการกระทรวงกลาโหมรัฐมนตรีช่วยว่าการกระทรวงกลาโหม ผู้ประสานงานคณะรัฐมนตรีและรัฐสภาและผู้ดำรงตำแหน่งอื่นตามที่ได้รับมอบหมาย การวางแผน การอำนวยการและการประสานงานเกี่ยวกับการเชื่อมโยงระบบเครือข่ายการประสานงานด้านการเมืองรวมทั้งการพัฒนาระบบงานสารสนเทศภายในสำนักงานรัฐมนตรีมีผู้อำนวยการกองการเมืองเป็นผู้บังคับบัญชารับผิดชอบมาตรา ๕ ให้เพิ่มความต่อไปนี้เป็นมาตรา ๖/๑และมาตรา ๖/๒ แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานรัฐมนตรีและสำนักงานปลัดกระทรวงกระทรวงกลาโหมพ.ศ. ๒๕๕๒มาตรา ๖/๑กองเลขานุการมีหน้าที่เกี่ยวกับการดำเนินการด้านงานเลขานุการและการประสานงานด้านพิธีการการประชุม การจัดทำคำขวัญ สาร คำปราศรัย เอกสาร การรับรองคณะบุคคลทั่วไป รวมทั้งการเผยแพร่ภารกิจของรัฐมนตรีว่าการกระทรวงกลาโหมรัฐมนตรีช่วยว่าการกระทรวงกลาโหม และผู้ดำรงตำแหน่งอื่นตามที่ได้รับมอบหมายมีผู้อำนวยการกองเลขานุการเป็นผู้บังคับบัญชารับผิดชอบมาตรา ๖/๒ศูนย์รับเรื่องราวร้องทุกข์ กระทรวงกลาโหม มีหน้าที่เกี่ยวกับการวางแผน การอำนวยการ การประสานงาน และการดำเนินงานเกี่ยวกับเรื่องร้องเรียนร้องทุกข์ทั้งปวงของกระทรวงกลาโหมให้สอดคล้องกับนโยบายของรัฐบาลมีหัวหน้าศูนย์รับเรื่องราวร้องทุกข์กระทรวงกลาโหม เป็นผู้บังคับบัญชารับผิดชอบผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรจัดตั้งกองเลขานุการและศูนย์รับเรื่องราวร้องทุกข์ กระทรวงกลาโหมเป็นส่วนราชการขึ้นตรงต่อสำนักงานรัฐมนตรี กระทรวงกลาโหมรวมทั้งแก้ไขเพิ่มเติมหน้าที่ของกองกลางและกองการเมืองในสำนักงานรัฐมนตรีเพื่อรองรับภารกิจของสำนักงานรัฐมนตรีที่เพิ่มมากขึ้น และเพื่อให้สอดคล้องกับการบริหารราชการยุคใหม่ที่มุ่งเน้นความคล่องตัวและทันสมัยซึ่งจะทำให้สำนักงานรัฐมนตรีสามารถปฏิบัติภารกิจที่มีความหลากหลายมากยิ่งขึ้นได้ จึงจำเป็นต้องตราพระราชกฤษฎีกานี้พัชรภรณ์/อัญชลี/จัดทำ๑๔ธันวาคม ๒๕๖๐นุสรา/ตรวจ๒๙ตุลาคม ๒๕๖๑[๑] ราชกิจจานุเบกษาเล่ม ๑๓๔/ตอนที่ ๑๒๓ ก/หน้า ๓๐/๑๒ ธันวาคม ๒๕๖๐